OP:n kotikonsertti
2026-08-12 15:00 UTC | Villa Leppäniemi, Ruissalo
Ruissalon tammimetsän keskellä sijaitseva Villa Leppäniemi avaa jälleen ovensa Turun musiikkijuhlien konserteille. 1870-luvulla rakennettu, OP Turun Seudun kauniisti restauroima pitsihuvila tarjoaa intiimit ja tunnelmalliset puitteet musiikille, joka asettuu osaksi ympäröivää luontoa.

Konsertissa esiintyy TMJ-kvartetti, jonka muodostavat viulistit Kreeta-Julia Heikkilä ja Philip Zuckerman, alttoviulisti Hanna Hohti sekä sellisti Markus Hohti. Neljän huippumuusikon kokoonpano tuo yhteen herkän kamarimusiikillisen vuoropuhelun ja vahvan läsnäolon.

Illan ohjelmassa kuullaan musiikkia säveltäjiltä Lotta Wennäkoski, Bryce Dessner, María Huld Markan Sigfúsdóttir, Ólafur Arnalds, Hildur Guðnadóttir ja Caroline Shaw. Teosten intiimit tekstuurit, yksittäiset eleet ja hiljaiset muutokset avaavat tiloja, joissa kuulija ei seuraa tarinaa vaan astuu sen sisään.

Villa Leppäniemen konsertti on hetki, jossa musiikki ja ympäristö asettuvat samaan tilaan. Tämä on konsertti, jossa tila, aika ja identiteetti ovat jatkuvassa liikkeessä.

Visit event in our website: Tapahtumainfo.fi (https://tapahtumainfo.fi/tapahtuma/2026/08/op-n-kotikonsertti/441264)
